
S K R A Ć E N I   Z A P I S N I K
od 18. listopada 2024. godine

sa 22. sjednice Općinskog vijeća Općine Novo Virje u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 024-02/24-01/01, URBROJ: 2137-22-24-4, od 15. listopada 2024. godine.

PREDSJEDNICA: Utvrđujem da današnjoj sjednici Općinskog vijeća Općine Novo Virje prisustvuje većina članova Općinskog vijeća i to:


PRISUTNI:

1.  Katarina Kozarić - Šabarić, predsjednica Općinskoga vijeća
2.  Marina Bušić, potpredsjednica Općinskoga vijeća
3.  Darko Bezjak, član Općinskog vijeća
 4.  Ivan Baruškin, član Općinskoga vijeća
 5.  Nenad Lukić, član Općinskoga vijeća
 6.  Dario Ciganović, član Općinskoga vijeća,
 7.  Franjo Marčinko, član Općinskoga vijeća.

OSTALI PRISUTNI:

1. Mirko Remetović, općinski načelnik Općine Novo Virje
2. Andreja Vranić, viši računovodstveni referent u JUO Općine Novo Virje

Sjednicu Općinskog vijeća Općine Novo Virje otvorilila je predsjednica Općinskog vijeća Katarina Kozarić - Šabarić u 20,00 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 7 glasova ZA usvojilo zapisnik sa prethodne sjednice.

PREDSJEDNICA: U materijalima ste primili prijedlog dnevnog reda za današnju sjednicu. Želi li tko od vijećnika dati izmjenu ili dopunu dnevnog reda.

PREDSJEDNICA: Za današnju sjednicu predlažem sljedeći:

DNEVNI RED

1. Donošenje Izmjena i dopuna proračuna Općine Novo Virje za 2024. godinu i projekcije za 2025. i 2026. godinu,
2. Donošenje Programa o izmjenama Programa građenja komunalne infrastrukture na području Općine Novo Virje za 2024. godinu,
3. Donošenje Programa o izmjenama Programa održavanja komunalne infrastrukture na području Općine Novo Virje u 2024. godini,
4. Donošenje Plana o izmjeni Plana javnih potreba u socijalnoj skrbi na području Općine Novo Virje u 2024. godini,
5. Donošenje Programa o izmjeni Programa javnih potreba u predškolskom odgoju na području Općine Novo Virje u 2024. godini,
6. Donošenje Odluke o odabiru najpovoljnije ponude za izgradnju pomoćne zgrade (spremišta) kod nogometnog igrališta 2,
7. Donošenje Zaključka o davanju prethodne suglasnosti na Opće uvjete isporuke komunalne usluge ukopa i ispraćaja pokojnika na groblju na području Općine Novo Virje,
8. Donošenje Odluke o dodjeli božićnice umirovljenicima i osobama u stanju socijalno – materijalne potrebe s prebivalištem na području Općine Novo Virje u 2024. godini,
9. Razno.

Dnevni red je usvojen sa 7 glasova ZA.

Točka 1.

PREDSJEDNICA: Prelazimo na prvu točku, a to je donošenje Izmjena i dopuna proračuna Općine Novo Virje za 2024. godinu i projekcije za 2025. i 2026. godinu.

PREDSJEDNICA: Predlagatelj izmjena i dopuna je općinski načelnik i ima riječ.

OPĆINSKI NAČELNIK: U materijalima ste primili Izmjene i dopune proračuna Općine Novo Virje za 2024. godinu i projekcije za 2025. i 2026. godinu. 
Ukupni prihodi i primici po prijedlogu II. Izmjena i dopuna Proračuna za 2024. godinu su smanjeni  za 25.190,00 eura, prihodi poslovanja sada iznose 1.489.793,87 eura,  primici od financijske imovine i zaduživanja iznose 150,00 eura, a prihodi od prodaje nefinancijske imovine iznose 20.000,00 eura.
Vezano za stavku povećanje plaće načelnika, dana 25. srpnja 2024. godine Vlada Republike Hrvatske je donijela Odluku o visini osnovice za obračun plaće državnih dužnosnika i ona se utvrđuje u iznosu od 947,18 eura bruto ( dosadašnja bruto osnovica je bila 516,29 eura) i primjenjuje se počevši s plaćom za mjesec srpanj 2024. godine, koja se isplaćuje u mjesecu kolovozu 2024., s tim u svezi potrebno je povećati stavku plaće načelnika za 11.000,00 eura. Što se tiče izbora za članove u Europski parlament koji su održani u lipnju 2024. godine, Općina Novo Virje nije izvršavala isplate naknade za sudionike na izborima, te je stavka smanjena za 6.600,00 eura.
Povećana je stavka rashodi za zaposlene za 4.000,00 eura radi usklade plaće za djelatnike Jedinstvenog upravnog odjela. 
Povećanje je od 30.000,00 eura radi digitalizacije prostornog plana gdje će se izraditi novi e-prostorni plan, a koji će biti u potpunosti financiran iz fondova Europske unije. 
Općina Novo Virje će nabaviti štublje radi bolje odvodnje oborinskih voda, koje će županijska uprava za ceste postaviti na relaciji od vatrogasnog doma Medvedička do Područne škole u Medvedička i na ulazu u Čižmešinkin klanac. Povećanje stavke je za 2.000,00 eura. Općina Novo Virje se prijavila na natječaj regionalnog razvoja gdje su nam odobrena sredstva u iznosu od 21.000,00 eura za gradnju pomoćnog objekta na nogometnom igralištu (skladište, garaža). Na natječaj koji je raspisala općina zaprimljene su ponude čiji su  iznosi veći od iznosa koji je planiran u proračunu, pa iz tog razloga je potreban rebalans. Povećanje stavke je za 12.000,00 eura. Smanjenje je od 10.000,00 eura od Ministarstva mora, prometa i infrastrukture za nabavu čamca i popratne opreme budući se nismo javljali na natječaj. Povećanje je stavke rashodi za zaposlene u iznosu od 4.000,00 eura radi usklade plaće za djelatnice dječjeg vrtića Bregunica, pošto je bio sastanak općinksog načelnika i predstavnika sindikata radnika u predškolskom odgoju zbog usklade plaća sa zakonom (koeficijenta i osnovice). 

IVAN BARUŠKIN: Da li će se proračun ostvariti, dok smo imali polugodišnji izvještaj o izvršenju proračuna ostavrenje je bilo 30%. Sada proračun mijenjamo samo za 25.000,00 eura.

OPĆINSKI NAČELNIK: Mislim da bi morali, sada ide tenisko igralište i pomoćna zgrada, dok se plati kombi to bi moralo biti.

IVAN BARUŠKIN: Pitanje je prihodovna strana.

OPĆINSKI NAČELNIK: To ćemo vidjeti.

IVAN BARUŠKIN: Čini mi se da smo premalo smanjili proračun, budemo vidjeli. Zanima me i stavka koja se odnosi na povećanje stavke radi usklade plaća u JUO.

OPĆINSKI NAČELNIK: To je bilo da će se povećati plaće radi povećanja osnovice. Nije se znalo da li će osnovica ići gore ili ne, a odnosi se i na predškolski odgoj, jer ako će se plaća povećati u vrtiću ići će i u Općini.

Budući da se više nitko nije javio Općinsko vijeće Općine Novo Virje jednoglasno je sa 7 glasova ZA donijelo

IZMJENE I DOPUNE
proračuna Općine Novo Virje za 2024. godinu i projekcije za 2025. i 2026. godinu

Točka 2.

PREDSJEDNICA: Prelazimo na drugu točku, a to je donošenje Programa o izmjenama Programa građenja komunalne infrastrukture na području Općine Novo Virje za 2024. godinu.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

IVAN BARUŠKIN: Zanima me za građenje i opremanje sportskog igrališta, stavka iznosi 259.774,00 eura.

OPĆINSKI NAČELNIK: Odnosi se na kompletni sportski centar, tenisko igralište, odbojkaško igralište, košarkaško igralište, stolni tenis i pješačke staze. Raditi ćemo samo tenisko igralište, ovo dalje nećemo.

PREDSJEDNICA: Zašto je onda tu?

OPĆINSKI NAČELNIK: Zato da ako se budemo trebali prijavljivati na neki natječaj da imamo tu stavku.

Budući da se više nitko nije javio Općinsko vijeće Općine Novo Virje jednoglasno je sa 7 glasova ZA donijelo

PROGRAM
o izmjenama Programa građenja komunalne infrastrukture na području Općine Novo Virje za 2024. godinu

Točka 3.

PREDSJEDNICA: Prelazimo na treću točku, a to je donošenje Programa o izmjenama Programa održavanja komunalne infrastrukture na području Općine Novo Virje za 2024. godinu.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

PROGRAM
o izmjenama Programa održavanja komunalne infrastrukture na području Općine Novo Virje za 2024. godinu

Točka 4.

PREDSJEDNICA: Prelazimo na četvrtu točku, a to je donošenje Plana o izmjeni Plana javnih potreba u socijalnoj skrbi na području Općine Novo Virje u 2024. godini.

Općinski načelnik kratko obrazlaže izmjene Plana.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

PLAN
o izmjeni Plana javnih potreba u socijalnoj skrbi na području Općine Novo Virje u 2024. godini




Točka 5.

PREDSJEDNICA: Prelazimo na petu točku, a to je donošenje Programa o izmjeni Programa javnih potreba u predškolskom odgoju na području Općine Novo Virje u 2024. godini.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

PROGRAM
o izmjeni Programa javnih potreba u predškolskom odgoju na području Općine Novo Virje u 2024. godini

Točka 6.

PREDSJEDNICA: Prelazimo na šestu točku, a to je donošenje Odluke o odabiru najpovoljnije ponude za izgradnju pomoćne zgrade (spremišta) kod nogometnog igrališta 2.

PREDSJEDNICA: Predlagatelj Odluke je općinski načelnik i ima riječ.

OPĆINSKI NAČELNIK: Ta tema je bila i na prošloj sjednici Općinskoga vijeća, ali su ponuđači imali previsoke cijene pa je natječaj poništen.
Sada je raspisan novi natječaj, javila su nam se dva ponuditelja od čega je ITD DOM d.o.o. iz Kloštra Podravskog bio najjeftiniji sa ponudom od od 59.590,73 eura. Radi se o izgradnji pomoćne zgrade gdje bi stavili traktora, kosilice i drugu komunalnu opremu. Za to smo dobili 21. 000,00 eura od Ministarstva regionalnog razvoja i fondova europske unije.

PREDSJEDNICA: A gdje će stajati kombi?

OPĆINSKI NAČELNIK: U tom pomoćnom objektu.

Budući da se više nitko nije javio Općinsko vijeće Općine Novo Virje jednoglasno je sa 7 glasova ZA donijelo

ODLUKU
o odabiru najpovoljnije ponude za izgradnju pomoćne zgrade (spremišta) kod nogometnog igrališta 2

Točka 7.

PREDSJEDNICA: Prelazimo na sedmu točku, a to je donošenje Zaključka o davanju prethodne suglasnosti na Opće uvjete isporuke komunalne usluge ukopa i ispraćaja pokojnika na groblju na području Općine Novo Virje.

PREDSJEDNICA: Predlagatelj Odluke je općinski načelnik i ima riječ.

OPĆINSKI NEČELNIK: Povjerili smo tvrtci Drava Kom usluge ukopa na našem groblju. Pogrebno poduzeće Suhan je dobilo ukop na području Općine Novo Virje. Potrebna je suglasnost na opće uvjete. U prilogu imate i cjenik.

IVAN BARUŠKIN: Neke su stvari skuplje, a neke jeftinije nego prije.

Budući da se više nitko nije javio Općinsko vijeće Općine Novo Virje jednoglasno je sa 7 glasova ZA donijelo

ZAKLJUČAK
o davanju prethodne suglasnosti na Opće uvjete isporuke komunalne usluge ukopa i ispraćaja pokojnika na groblju na području Općine Novo Virje

Točka 8.

PREDSJEDNICA: Prelazimo na osmu točku, a to je donošenje Odluke o dodjeli božićnice umirovljenicima i osobama u stanju socijalno – materijalne potrebe s prebivalištem na području Općine Novo Virje u 2024. godini.

OPĆINSKI NAČELNIK: Predlažem da se umirovljenicima s prebivalištem na području Općine Novo Virje čija mirovina ne prelazi svotu 350,00 eura i osobama u stanju socijalno materijalne potrebe strarijim od 65 godina s prebivalištem na području Općine Novo Virje bez ikakvih mirovinskih davanja isplati božićnica jednokratno u iznosu od 30,00 eura. 

PREDSJEDNICA: Zahvaljujem, otvaram raspravu. 

NENAD LUKIĆ: Slažem se sa time da se cenzus povisi.
[bookmark: _GoBack]
Nakon kratke rasprave svi vijećnici su se složili sa prijedlogom da iznos božićnice za isplatu bude 30,00 eura, a cenzus 350,00 eura.

Budući da se više nitko nije javio Općinsko vijeće Općine Novo Virje jednoglasno je sa 7 glasova ZA donijelo

ODLUKU
o dodjeli božićnice umirovljenicima i osobama u stanju socijalno – materijalne potrebe s prebivalištem na području Općine Novo Virje u 2024. godini

Odluka se prilaže ovom zapisniku i čini njegov sastavni dio.

Točka 9.

DARIO CIGANOVIĆ: Vezano za digitalizaciju Prostornog plana zanima me da li će biti moguće izmjene privatnih parcela.

OPĆINSKI NAČELNIK: Pitati ćemo Mladena Maticu, kada će sve to krenuti još ne znamo.

DARKO BEZJAK: Zanima me za fasadu vatrogasnog doma u Drenovici, da li će biti moguće iznaći sredstva da se to napravi.

OPĆINSKI NAČELNIK: Za drugu godinu.

MARČINKO FRANJO: Zanima me kako izgleda situacija sa vodovodom?

OPĆINSKI NAČELNIK: Priključeni su oni koji su na glavnom vodu, na kraju će svi dobiti.


Predsjednica Općinskog vijeća Općine Novo Virje, Katarina Kozarić- Šabarić završava sjednicu u 20,30 sati.

Dovršeno.

ZAPISNIČAR
Miroslav Lukanec
PREDSJEDNICA

Katarina Kozarić - Šabarić




